Πετσάκοι Αχαΐας

Οι Πετσάκοι είναι ορεινό χωριό του Νομού Αχαΐας, το οποίο από 1/1/2011 αποτελεί Τοπική Κοινότητα της Δημοτικής Ενότητας Καλαβρύτων του «καλλικρατικού» Δήμου Καλαβρύτων. Προ της εφαρμογής της διοικητικής μεταρρύθμισης «Καποδίστριας» αποτελούσε την Κοινότητα Πετσάκων της πρώην Επαρχίας Καλαβρύτων, ενώ στη συνέχεια αποτέλεσε Δημοτικό Διαμέρισμα του «Καποδιστριακού» Δήμου Καλαβρύτων.

Ο πληθυσμός του χωριού σύμφωνα με την Απογραφή του 2011 ανέρχεται σε 168 κάτοικοιΕΛ.ΣΤΑΤ. - Μόνιμος πληθυσμός της Ελλάδος. Απογραφή 2011. Στην ομώνυμη Τοπική Κοινότητα υπάγεται επίσης και ο οικισμός Μπόσι.

Είναι χτισμένο σε υψόμετρο 870 μέτρων περίπου, στις πλαγιές του όρους Σκεπαστό, βορειοδυτικά των Καλαβρύτων.

 Πολιτισμός 
Στο χωριό λειτουργούν δύο (εκ)πολιτιστικοί σύλλογοι: α) ο πολιτιστικός σύλλογος με την ονομασία «Ένωση Πετσακιτών "Ο Άγιος Νικόλαος"» που ιδρύθηκε στις 16 Φεβρουαρίου του 1974 και β) ο «Εξωραϊστικός & Εκπολιτιστικός Σύλλογος Πετσάκων Καλαβρύτων» που λειτουργεί από το 2017.Ιωάννα Δημουλά, «Προσφορά αγάπης από τον Εξωραϊστικό σύλλογο Πετσάκων Καλαβρύτων» . aigialeiapress.com, 30/10/2017. Ανακτήθηκε στις 24 Αυγούστου 2019.

 Παραπομπές 

 Πηγές 
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).


 Περαιτέρω ανάγνωση 


 Εξωτερικοί σύνδεσμοι 
 Ε.Ε.Τ.Α.Α. - Διοικητικές μεταβολές Πετσάκων Αχαΐας

Κατηγορία:Χωριά της περιφερειακής ενότητας Αχαΐας
Κατηγορία:Δήμος Καλαβρύτων